
Uznesenie Okresný súd Galanta vo veci starostlivosti súdu o maloleté dieťa: A. B., nar. XX.XX.XXXX, trvale bytom ako matka, toho času v starostlivosti Diagnostického centra Lietavská Lúčka, Skalka 36, Lietavská Lúčka, v konaní zastúpené kolíznym opatrovníkom Úradom práce, sociálnych vecí a rodiny Nové Zámky, dieťa rodičov – matky: C. B., D. B., nar. XX.XX.XXXX, trvale bytom E. XXXX/XX, F. a otca: G. H., nar. XX.XX.XXXX, trvale bytom Bratislava, o návrhu Úradu práce, sociálnych vecí a rodiny Nové Zámky na nariadenie neodkladného opatrenia a o návrhu na nariadenie výchovného opatrenia, takto rozhodol: I. Súd nariaďuje neodkladné opatrenie, ktorým dočasne zveruje maloleté dieťa: A. B., nar. XX.XX.XXXX do starostlivosti Reedukačného centra Zlaté Moravce, B. X, I. H., a to v trvaní najdlhšie šesť mesiacov od nariadenia neodkladného opatrenia. II. Súd ukladá Diagnostickému centru Lietavská Lúčka, Skalka 36, Lietavská Lúčka odovzdať maloleté dieťa do starostlivosti Reedukačného centra Zlaté Moravce, Prílepská 6, Zlaté Moravce. III. Súd ukladá Úradu práce, sociálnych vecí a rodiny Nové Zámky zabezpečiť umiestnenie maloletého dieťaťa: A. B., nar. XX.XX.XXXX do starostlivosti Reedukačného centra Zlaté Moravce, Prílepská 6, Zlaté Moravce. IV. Zrušuje sa uznesenie Okresného súdu Galanta č.k. XXX/XXX/XXXX - XX zo dňa 30.09.2024. odôvodnenie: 1. Návrhom doručeným tunajšiemu súdu dňa 09.12.2024 sa Úrad práce, sociálnych vecí a rodiny Nové Zámky (ďalej len „navrhovateľ“) domáhal uloženia výchovného opatrenia a zároveň vydania neodkladného opatrenia, ktorým by súd maloleté dieťa umiestnil do starostlivosti Reedukačného centra Zlaté Moravce, Prílepská 6, Zlaté Moravce (ďalej len „centrum“). 2. Svoj návrh navrhovateľ odôvodnil tým, že uznesením Okresného súdu Galanta č.k. XXX/XXX/ XXXX zo dňa 30.09.2024 bolo nariadené neodkladné opatrenie za účelom zabezpečenia odbornej diagnostiky v Diagnostickom centre Lietavská Lúčka, Skalka 36, Lietavská Lúčka a to v trvaní najdlhšie troch mesiacov od nariadenia neodkladného opatrenia. Dôvodom podaného návrhu bola skutočnosť, že matka maloletého dieťaťa už v minulosti nezvládala výchovu maloletého dieťaťa, opakovane sa objavovalo záškoláctvo, výchovné problémy, nerešpektovanie autorít a vzťahové problémy v rodine. Výchovné problémy s maloletým dieťaťom sa prejavovali aj v škole. Škola uvádzala pasivitu maloletého dieťaťa na vyučovaní, medzery vo vedomostiach, oblečenie nezodpovedalo ročnému obdobiu. V správe bolo ďalej uvedené, že maloleté dieťa na vyučovacích hodinách spalo, prečesávalo si vlasy, robilo kozmetické úpravy, kreslilo. V jeho správaní sa objavili príbehy zo života o fajčení, frajeroch, túlaní sa po nociach a nevhodné vyjadrovanie sa na adresu matky a starej matky. Maloleté dieťa bolo do predmetného zariadenia umiestnené dňa 02.10.2024. Z poskytnutých informácií od pracovníkov zariadenia vyplýva, že maloleté dieťa od počiatku nedokáže rešpektovať pravidlá zariadenia, prítomné
je pohŕdavé správanie voči ostatným dievčatám, výrazne absentuje sebareflexia a nerešpektovanie hraníc. Maloleté dieťa má výbušnú povahu, v jeho správaní je prítomná tendencia k zavádzaniu, prvky manipulácie a opakovane sa dopúšťa vážnych pochybení v správaní. Úrad má za to, že vyššie uvedené skutočnosti ohrozujú riadny a zdravý sociálny, fyzický a psychický vývin maloletého dieťaťa, nakoľko u neho naďalej pretrváva problémové správanie. V predbežnom zhodnotení Diagnostického centra Lietavská Lúčka je odporúčané umiestnenie v Reedukačnom centre Zlaté Moravce. Z uvedeného dôvodu úrad v kontexte odporúčania diagnostického centra oslovil Reedukačné centrum Zlaté Moravce, ktoré je s prijatím maloletého dieťaťa uzrozumené a súhlasí s ním. Vzhľadom na vyššie uvedené úrad navrhol, aby súd vydal neodkladné opatrenia, ktorým maloleté dieťa zverí dočasne do starostlivosti Reedukačného centra Zlaté Moravce. 3. Súd sa pred rozhodnutím o návrhu navrhovateľa na nariadenie neodkladného opatrenia oboznámil s obsahom návrhu na nariadenie neodkladného opatrenia ako aj s listinnými dôkazmi k nemu pripojenými, a to najmä s rodným listom maloletého dieťaťa, Zápisnicou z pracovného stretnutia zo dňa 12.11.2024, súhlasným vyjadrením Reedukačného centra Zlaté Moravce k prijatiu maloletého dieťaťa zo dňa 09.12.2024, vyjadrením Diagnostického centra Lietavská Lúčka zo dňa 09.12.2024, pričom zistil nasledujúci skutkový a právny stav: 4. Maloleté dieťa pochádza z partnerského vzťahu rodičov a rodičovské práva a povinnosti k maloletému dieťaťu neboli doposiaľ súdom upravené. Matka maloletého dieťaťa podala dňa 21.05.2021 na Okresný súd Bratislava III návrh na úpravu práv a povinností rodičov k maloletým deťom. Okresný súd Bratislava III uznesením č.k. XXX/XX/XXXX – 44 zo dňa 21.10.2021 dočasne zveril maloleté deti (A. a J.) do starostlivosti Centra pre deti a rodiny Bratislava a každého z rodičov zaviazal prispievať na maloleté deti výživným na každé maloleté dieťa vo výške 30,- Eur mesačne. Mestský súd Bratislava II uznesením č.k. K./XX/XXXX – XXX zo dňa 03.04.2024 zrušil neodkladné opatrenie nariadené uznesením Okresného súdu Bratislava III č.k. K./XX/XXXX – XX zo dňa 21.10.2021. Mestský súd Bratislava II č.k. K./XX/ XXXX – XXX zo dňa 03.04.2024 preniesol príslušnosť na Okresný súd Galanta, nakoľko maloleté deti žijú s matkou v Šali, čo je v obvode Okresného súdu Galanta. Tunajší súd uznesením č.k. XXX/XXX/ XXXX - XX zo dňa 30.09.2024 nariadil neodkladné opatrenie, ktorým dočasne zveril maloleté dieťa do starostlivosti Diagnostického centra Lietavská Lúčka, Skalka 36, Lietavská Lúčka, a to v trvaní najdlhšie troch mesiacov od nariadenia neodkladného opatrenia. 5. Z obsahu vyjadrenia Diagnostického centra Lietavská Lúčka zo dňa 09.12.2024 vyplýva, že u maloletého dieťaťa sa objavujú prvky nezrelosti, snaha robiť si po svojom, túžba po zakázanom, slabé prispôsobenie sa, problém fungovať v rovesníckej skupine. Maloleté dieťa potrebuje mať pevne stanovené pravidlá, ktoré má aj tak niekedy problém dodržiavať. Diagnostické centrum odporúča umiestnenie maloletého dieťaťa do Reedukačného centra Zlaté Moravce. 6. Z obsahu emailu reedukačného centra zo dňa 09.12.2024 vyplýva, že na základe žiadosti navrhovateľa centrum vyslovilo svoj súhlas s umiestnením maloletého dieťaťa do ich starostlivosti v období od 10.12.2024. 7. Podľa § 2 ods. 1 zákona č. 161/2015 Z. z. Civilný mimosporový poriadok (ďalej len „CMP“), na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 8. Podľa § 367 ods. 1 CMP, neodkladným opatrením môže súd nariadiť, aby ten, kto má maloletého dočasne pri sebe, maloletého dočasne odovzdal do starostlivosti toho, koho označí súd, alebo do striedavej osobnej starostlivosti. 9. Podľa § 367 ods. 2 CMP, ak súd neodkladným opatrením nariadi odovzdanie maloletého do starostlivosti zariadenia na výkon rozhodnutia súdu, určí zároveň čas trvania neodkladného opatrenia, a to najdlhšie na šesť mesiacov. 10. Podľa § 367 ods. 3 CMP, o návrhu na nariadenie neodkladného opatrenia rozhodne súd najneskôr do siedmich dní od doručenia návrhu. V tejto lehote súd uznesenie vyhotoví.
11. Podľa § 367 ods. 4 CMP, uznesenie o nariadení neodkladného opatrenia je vykonateľné vyhlásením; ak sa nevyhlasuje, je vykonateľné, len čo bolo vyhotovené. 12. Podľa § 324 ods. 1 zákona č. 160/2015 Z. z. Civilný sporový poriadok (ďalej len „CSP“), pred začatím konania, počas konania a po jeho skončení súd môže na návrh nariadiť neodkladné opatrenie. 13. Podľa § 324 ods. 2 CSP, na konanie o návrhu na nariadenie neodkladného opatrenia je príslušný okresný súd. 14. Podľa § 324 ods. 3 CSP, neodkladné opatrenie súd nariadi iba za predpokladu, ak sledovaný účel nemožno dosiahnuť zabezpečovacím opatrením. 15. Podľa § 325 ods. 1 CSP, neodkladné opatrenie môže súd nariadiť, ak je potrebné bezodkladne upraviť pomery alebo ak je obava, že exekúcia bude ohrozená. 16. Podľa § 326 ods. 1 CSP, v návrhu na nariadenie neodkladného opatrenia sa popri náležitostiach žaloby podľa § 132 uvedie opísanie rozhodujúcich skutočností odôvodňujúcich potrebu neodkladnej úpravy pomerov alebo obavu, že exekúcia bude ohrozená, opísanie skutočností hodnoverne osvedčujúcich dôvodnosť a trvanie nároku, ktorému sa má poskytnúť ochrana a musí byť z neho zrejmé, akého neodkladného opatrenia sa navrhovateľ domáha. 17. Podľa § 326 ods. 2 CSP, k návrhu musí navrhovateľ pripojiť listiny, na ktoré sa odvoláva. 18. Podľa § 328 ods. 1 CSP, ak súd nepostupoval podľa § 327, nariadi neodkladné opatrenie, ak sú splnené podmienky podľa § 325 ods. 1, inak návrh na nariadenie neodkladného opatrenia zamietne. 19. Podľa § 329 ods. 1 CSP, súd môže rozhodnúť o návrhu na nariadenie neodkladného opatrenia aj bez výsluchu a vyjadrenia strán a bez nariadenia pojednávania. Ak rozhoduje odvolací súd o odvolaní proti uzneseniu o zamietnutí neodkladného opatrenia, umožní sa protistrane vyjadriť k odvolaniu a k návrhu na nariadenie neodkladného opatrenia. 20. Podľa § 329 ods. 2 CSP, pre neodkladné opatrenie je rozhodujúci stav v čase vydania uznesenia súdu prvej inštancie. 21. Podľa § 330 ods. 1 CSP, súd môže určiť, že neodkladné opatrenie bude trvať len po určený čas. 22. Podľa § 30 ods. 1 zákona č. 305/2005 Z. z. o sociálnoprávnej ochrane detí a sociálnej kuratele, ak súd rozhodol o nariadení ústavnej starostlivosti, neodkladného opatrenia alebo o uložení ochrannej výchovy alebo výchovného opatrenia, orgán sociálnoprávnej ochrany detí a sociálnej kurately zabezpečuje v spolupráci s rodičmi dieťaťa alebo osobou, ktorá sa osobne stará o dieťa, a zariadením, v ktorom sa vykonáva ústavná starostlivosť, ochranná výchova, neodkladné opatrenie alebo výchovné opatrenie, určeným v rozhodnutí súdu (ďalej len "zariadenie na výkon rozhodnutia súdu"), umiestnenie dieťaťa do tohto zariadenia. 23. Jedným z procesných inštitútov, ktorý umožňuje poskytnúť ochranu porušeným alebo ohrozeným subjektívnym právam je neodkladné opatrenie. Pred nariadením neodkladného opatrenia nemusí byť nárok dokázaný, musí byť však osvedčený. Už v návrhu na jeho vydanie musí byť zrejmé trvanie nároku, ktorému sa má poskytnúť ochrana a musia byť opísané rozhodujúce skutočnosti odôvodňujúce potrebu neodkladnej úpravy pomerov a skutočnosti hodnoverne osvedčujúce dôvodnosť a trvanie nároku, ktorému sa má poskytnúť ochrana. Danosť právneho záujmu sa skúma so zreteľom na splnenie predpokladov opodstatnenosti takéhoto súdneho rozhodnutia, avšak dominuje predovšetkým osvedčenie toho, že nariadením neodkladného opatrenia sa dosiahne účel ochrany poskytovanej súdom v konaní. Aj pri splnení formálnych predpokladov pre nariadenie neodkladného opatrenia súd musí zvažovať, či v prípade jeho nariadenia nedôjde k nevyváženému zásahu do vzťahov účastníkov konania alebo tretích osôb. Pre rozhodnutie súdu o neodkladnom opatrení je rozhodujúci stav v čase vydania rozhodnutia.
24. V danom prípade sa navrhovateľ domáhal nariadenia neodkladného opatrenia podľa ustanovenia § 367 ods. 1 CMP, ktorým súd dočasne umiestni maloleté dieťa do starostlivosti zariadenia, ktoré je konkretizované v predmetnom návrhu. Súd na základe zisteného skutkového i právneho stavu dospel k záveru, že sú dané dôvody na nariadenie neodkladného opatrenia, na základe ktorého sa maloleté dieťa dočasne umiestni do Reedukačného centra Zlaté Moravce, Prílepská 6, Zlaté Moravce. Z podaného návrhu navrhovateľa ako aj z jeho príloh vyplýva, že problémové správanie maloletého dieťaťa sa nepodarilo odstrániť, maloleté dieťa má výbušnú povahu, v jeho správaní je prítomná tendencia k zavádzaniu, prvky manipulácie a opakovane sa dopúšťa vážnych pochybení v správaní. Navrhovateľ má za to, že vyššie uvedené skutočnosti ohrozujú riadny a zdravý sociálny, fyzický a psychický vývin maloletého dieťaťa, nakoľko u neho naďalej pretrváva problémové správanie. V predbežnom zhodnotení Diagnostického centra Lietavská Lúčka je odporúčané umiestnenie maloletého dieťaťa v Reedukačnom centre Zlaté Moravce. Na základe uvedeného navrhovateľ oslovil Reedukačné centrum Zlaté Moravce, ktoré oznámilo, že je možné prijať maloleté dieťa do reedukačného centra v období od 10.12.2024. Z uvedených dôvodov mal súd za to, že najvhodnejším riešením bude pobyt maloletého dieťaťa v režimovom zariadení, ktoré sa zameriava a poskytuje psychologickú, psychoterapeutickú starostlivosť, odbornú pomoc, výchovu a vzdelávanie deťom, u ktorých boli zistené také nedostatky v sociálnej prispôsobivosti, v osobnostných vlastnostiach a charakterovom vývine, že ich výchova a vzdelávanie v iných zariadeniach alebo prirodzenom rodinnom prostredí by neviedli k náprave. Vzhľadom na uvedené mal súd za osvedčené, že je tu potreba takéhoto neodkladného opatrenia a videl ako najvhodnejší spôsob umiestniť maloleté dieťa do starostlivosti centra, ktoré je špecifikované v záhlaví tohto uznesenia. Na základe uvedených skutočností súd rozhodol tak, ako je uvedené vo výroku tohto rozhodnutia. Vzhľadom na vyššie uvedené skutočnosti a citované zákonné ustanovenia rozhodol súd tak, ako je uvedené vo výroku tohto uznesenia, dočasne zveril maloleté dieťa do starostlivosti centra, ktoré je konkretizované vo výroku tohto uznesenia, a to v trvaní najdlhšie šesť mesiacov od nariadenia neodkladného opatrenia, uložil Diagnostickému centru Lietavská Lúčka povinnosť odovzdať maloleté dieťa do starostlivosti Reedukačného centra Zlaté Moravce a zároveň zrušil uznesenie Okresného súdu Galanta č.k. XXX/XXX/XXXX - XX zo dňa 30.09.2024, ktorým bolo maloleté dieťa dočasne umiestnené do Diagnostického centra Lietavská Lúčka. 25. Súd zároveň v zmysle ustanovenia § 30 ods. 1 zákona č. 305/2005 Z. z. o sociálnoprávnej ochrane detí a o sociálnej kuratele uložil Úradu práce, sociálnych vecí a rodiny Nové Zámky povinnosť zabezpečiť umiestnenie maloletého dieťaťa do starostlivosti centra, ktoré je konkretizované vo výroku tohto uznesenia. 26. Toto uznesenie je v zmysle ust. § 367 ods. 4 CMP vykonateľné, len čo bolo vyhotovené. Poučenie: Proti tomuto uzneseniu je prípustné odvolanie v lehote 15 dní od doručenia na súde, proti ktorého uzneseniu smeruje (§ 357 písm. d) CSP). Odvolanie môže podať účastník konania, v ktorého neprospech bolo rozhodnutie vydané. (§ 359 CSP). Odvolanie len proti odôvodneniu rozhodnutia nie je prípustné (§ 358 CSP). V odvolaní sa popri všeobecných náležitostí podania (§ 127 CSP) uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam,
g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci (§ 365 CSP). Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní (§ 62 CMP). Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa zákona č. 233/1995 Z. z. o exekútoroch a exekučnej činnosti v platnom znení. Návrh na vykonanie exekúcie sa podáva na príslušný súd podľa (zák. č. 233/1995 Z. z.) elektronicky do elektronickej schránky súdu alebo ak oprávnený alebo jeho zástupca nemá aktivovanú elektronickú schránku, alebo mu v možnosti podať návrh elektronickými prostriedkami bránia iné dôvody, možno podať návrh na vykonanie exekúcie prostredníctvom ktoréhokoľvek exekútora (§ 48 zákona č. 233/1995 Z. z.). Podľa štvrtej časti CMP sa postupuje pri výkone rozhodnutia, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému. Podľa štvrtej časti CMP sa postupuje aj pri výkone rozhodnutia o návrat maloletého do cudziny pri neoprávnenom premiestnení alebo zadržaní.

